বৰ্তমান শাসনত থকা বিজেপি দলে দিয়া নিৰ্বাচনী প্ৰতিশ্ৰুতি পালনত চুড়ান্তভাৱে ব্যৰ্থ হোৱাৰ অভিযোগ উত্থাপন কৰিছে সদৌ অসম অপ্ৰাদেশীকৃত হাইস্কুল আৰু হাই মাদ্ৰাছা শিক্ষক সন্থাই।
সোমবাৰে গুৱাহাটী প্ৰেছ ক্লাবত এখন সংবাদমেল সম্বোধন কৰি সন্থাৰ সাধাৰণ সম্পাদক ৰঞ্জিত মজুমদাৰে এই অভিযোগ উত্থাপন কৰে।
তেওঁ লগতে কয় যে ২০০৪-২০০৬ চনলৈ স্বীকৃতি প্ৰাপ্ত ২২৭ খন হাইস্কুল আৰু হাইমাদ্ৰাছাৰ প্ৰায় ৩০০০ শিক্ষক কৰ্মচাৰীৰ পদ প্ৰাদেশিকীকৰণৰ বাবে যোগ্যতা থকা বুলি চৰকাৰে ঘোষণা কৰাৰ পাছতো পূৰ্বৰ কংগ্ৰেছ চৰকাৰে বিষয়টো অৱহেলা কৰিলে।
একেদৰে বৰ্তমানৰ বিজেপি চৰকাৰখনে শিক্ষক সকলৰ সমস্যাটো সমাধানৰ ক্ষেত্ৰত গুৰুত্ব প্ৰদান কৰা নাই বুলি মন্তব্য কৰি কয় যে এইটোৱে অৱহেলিত শিক্ষকসকলৰ লগতে ছাত্ৰ-ছাত্ৰী তথা অভিভাৱকসকলকো বিপাঙত পেলাইছে।
সংবাদমেলত সাধাৰণ সম্পাদকগৰাকীয়ে শিক্ষকসকলৰ সমস্যাটো সমাধান কৰি শিক্ষকসকলৰ লগতে তেওঁলোকৰ পৰিয়ালকো মানৱীয় মূল্যবোধেৰে জীয়াই থকাৰ পথ মুকলি কৰি দিবলৈ চৰকাৰক অনুৰোধ জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
